Cara sing cukup èfèktif kanggo ngedhunaké panularan influenza salah sajiné ya iku njaga kaséhatan pribadi lan kabiyasan higiénis sing becik: kayata ora ndumuk mata, irung lan tutuk;[93] asring ngumbah tangan (mawa banyu lan sabun, utawa mawa cuwèran pangumbah kanthi basis alkohol);[94] nutup tutuk lan irung nalika watuk lan wahing, ngéndhani kontak cerak karo wong sing lara; lan tetep ana ing ngomahé dhéwé nalika lagi lara. Ora idu uga disaranaké.[95] Senajan masker rai bisa mbiyantu nyegah panularan nalika ngrawat wong sing lara[96][97] ana bukti-bukti sing matentangan ngenani mupangan babagan kasebut ing masarakat.[95][98] Ngrokok ningkataké risiko panularan influenza, lan uga nimbulaké gejala penyakit sing luwih abot.[99][100]